N Á R O D N Á  R A D A  S L O V E N S K E J  R E P U B L I K Y

III.	 volebné obdobie

                                                                                        	 	Číslo: 659/2003

                                                                    210

                                                              N á v r h 

                                skupiny poslancov Národnej rady Slovenskej republiky

                                                             na vydanie

zákona, ktorým sa mení a dopĺňa zákon č. 73/1986 Zb. o umelom prerušení tehotenstva

Predkladajú:		  				      Návrh uznesenia:

Ján Drgonec  v. r.                                                              Národná rada Slovenskej republiky
Eva Černá  v. r.                                                                 schvaľuje
Imrich Hamarčák  v. r.                                                      návrh skupiny poslancov Národnej rady
Jirko Malchárek  v. r.                                                        Slovenskej republiky na vydanie
Beáta Brestenská   v. r.                                                     zákona, ktorým sa mení a dopĺňa zákon 
Jozef Banáš   v. r.                                                              č. 73/1986 Zb. o umelom prerušení
Jozef Heriban   v. r.                                                           tehotenstva v znení zákona Slovenskej
Ľubomír Lintner  v. r. 				        národnej rady č. 419/1991 Zb.	
Pavol Rusko  v. r. 

                                                        Bratislava apríl 2003
                     
                                                                                  N á v r h

                                                                    ZÁKON
                                                            zo .....................2003,

ktorým sa mení a dopĺňa zákon Slovenskej národnej rady č. 73/1986 Zb. o umelom prerušení tehotenstva v znení zákona Slovenskej národnej rady č. 419/1991 Zb.

       	Národná rada Slovenskej republiky sa uzniesla na tomto zákone:

                                                                        Čl. I

       	Zákon č. 73/1986 Zb. o umelom prerušení tehotenstva v znení zákona Slovenskej národnej rady č. 419/1991 Zb. sa mení a dopĺňa takto:

1.	Za § 4 sa vkladá § 4a, ktorý znie:
                                                                  „§ 4a
                                                 
(1)	Ak vývoj plodu je geneticky chybný,  umelo prerušiť tehotenstvo možno do konca 24. týždňa jeho trvania.
 
(2)	Ak tehotenstvo trvá dlhšie, než 12. týždňov, existenciu genetických dôvodov na  umelé prerušenie tehotenstva musí potvrdiť odborné konzílium.

(3)	Rozhodnutie odborného konzília je záväzné pre zdravotnícke zariadenie, ktoré má žene umelo prerušiť tehotenstvo podľa odseku 1.

(4)	Podrobnosti o zložení odborného konzília, o špecializácii členov odborného konzília a o spôsobe rozhodovania odborného konzília ustanoví všeobecne záväzný právny predpis, ktorý vydá Ministerstvo zdravotníctva Slovenskej republiky.“.

2.	Za § 14 sa vkladá § 14a, ktorý znie:
„§ 14a

Zrušuje sa § 2 ods. 3 vyhlášky Ministerstva zdravotníctva Slovenskej socialistickej republiky č. 74/1986 Zb., ktorou sa vykonáva zákon Slovenskej národnej rady č.  73/1986  Zb. o umelom prerušení tehotenstva, v znení zákona Národnej rady Slovenskej republiky č. 98/1995 Z.z. o Liečebnom poriadku.“. 

                                                                           Čl. II

Tento zákon nadobúda účinnosť dňom vyhlásenia.